A TSV Travemünde, majd az Eicholer SV csapataiban kezdte a labdarúgást. 1967 és 1969 között az 1. FC Phönix Lübeck első csapatában játszott. 1969-ben a Hamburger SV csapatához igazolt. 1976-ban nyugatnémet kupát nyert a csapattal és indulhatott a kupagyőztesek Európa-kupája sorozatban, amelyet meg is nyertek 1977-ben. Az 1978–79-es idényben bajnoki címet nyert az együttessel és következő szezonban a BEK-ben indult a csapattal, ahol a döntőben szenvedett vereséget a Nottingham Foresttel szemben. 1980-ban a tengerentúlra szerződött. 1980–81-ben a kanadai Edmonton Drillers, 1982–83-ban az amerikai Tampa Bay Rowdies csapatában játszott. 1983-ban hazatért és egy idényre a Hertha BSC játékosa lett. Az 1984–85-ös szezonban az FC St. Pauli csapatában szerepelt. Utolsó klubja 1986 és 1989 a VfB Lübeck volt, ahol mindössze egy bajnoki mérkőzésen lépett pályára. 1989-ben fejezte be az aktív labdarúgást.